 Proza - : - Noapte de toamna de Sorin Teodoriu : - Noapte de toamna de Sorin Teodoriu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Eros si... (Proza) > Desert ... (Proza) > Calendar ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14017887 Noapte_de_toamna' > Vizionari: 2515 > Noapte de toamna proza [ ] - - - - - - - - - - - - - - - - - - - - - - - - - de Sorin Teodoriu [sache ] 2012-11-12 | | Sperasem mult in noaptea aceea, parea ca totul este posibil, gandurile de peste ani se lipeau de gandurile prezentului si desfaceau lacate si porti, altadata doar le atingeam si scartaiau sinistru, prea multe ispite si renuntari s-au strans acolo ca o rugina uscata. Era noapte, in fata mea, femeia, un fel de opera de arta neterminata, o statuie ce astepta impietrita s-o ating pentru a capata perfectiunea, asa credeam eu, ca ma asteapta pe mine, ca desavarsirea ei statea in puterea mea, ma simteam un Midas contemporan, la fel de lacom ca batranul rege legendar. Am spus vorbe mari in noaptea aceea, nu mai ridicam canoane artificiale, filtre care sa retina cuvintele-adevaruri, ti-am zis, atunci totul parea posibil si nu aveam motive sa nu fiu eu insumi. Gratiile le-am simtit mai tarziu, au aparut de nicaieri, dintr-un metal dur si rece, aveau constiinta, erau lucide, mi-am lipit fruntea de ele si febra mea se scurgea prin ele in pamant, disparea si atat. incoltit de ganduri am pasit in cripta, era racoare si intuneric, inaintam calcand in picioare vorbe imprastiate pretutindeni, nu ale mele sau, ma rog, nu numai ale mele, erau multe vorbe, erau soapte, priviri, lacrimi, zambete nu! Mergeam fara sa-mi pese ca nu lasam repere pentru mai tarziu, habar n-aveam drumul de intoarcere, era noapte si calcam peste scrisori, peste flori presate in volume de versuri, calcam peste poezii, fotografii, ganduri, bilete de intrare si meniuri prinse in coperti din piele si note de plata ca niste concluzii de final, era acolo intregul arsenal tenebros al romantismului tarziu, legile firii sau cum vrei sa le zici. Sperasem mult in noaptea aceea, eram infantil in ganduri si-n cuvinte pentru ca simteam dorinte acumulate in jumatatea de secol de liniste, de pofte sufocate si minciuni. Apoi am simtit iarasi indoiala, starea mea de normalitate, nu stiu momentul cand am redevenit eu, poate atunci cand catifeaua degetelor tale s-a dezlipit de fata mea, cand bolta ochilor tai s-a ridicat de pe ochii mei albastri ori poate cand m-am rotit pe calcaie si am plecat pe drumul de intoarcere pe care nu-l doream sa-l regasesc si am calcat iar peste vorbe si soapte si scrisori si versuri si bilete de intrare si peste toate ce cuprind viata unei femei, la sfarsit am iesit pe aceeasi poarta, lacatele s-au incuiat cu zgomot sec in spatele meu si gata. Au urmat ore de intuneric, au tinut zile, au tinut nopti, ore de confuzie, speranta de care ti-am povestit disparuse, ca si romantismul acestui secol unde doar cifrele conteaza, magia nu, magia a fost dinadins ingropata pentru a fi redescoperita peste mii de ani, parca ii auzeam pe arheologi, in trecut, barbatul si femeia se iubeau, iubirea fiind o stare ciudata care ii facea pe amandoi mai buni, mai frumosi, era un sentiment fara formula chimica stabila. in orele acelea am auzit sunetul telefonului, scartaitul franelor de autobuz si voci, multe voci, am auzit cifrele ce loveau in geamuri ca niste ciocuri de pasari de noapte si glasul meu ingropat de viu masura intruna distanta dintre viata si moarte, speranta se scufunda oricum in adancul pamantului si purta un numar pe care nu mi-l amintesc, era un cimitir al sperantelor ucise, numerele stateau lungite ca intr-o carte de telefon, cifra langa cifra, fiecare speranta cu numarul ei. tarana despartirii imi cadea peste fata, peste ochi, peste gura, nu mai auzeam vorbe, soapte, intunericul sugrumase magia si dorinta si iubirea. Se facuse liniste. Telefonul pierduse semnalul si transmitea doar un tiuit continuu, sinistru, una dupa alta credintele se stingeau, energia mea supranaturala din noaptea in care sperasem prea mult se dilua si tot ce gandisem odata se intorcea acum asupra mea ca o ploaie murdara si rece. | index 'pageview'); 